
      REPUBLIKA HRVATSKA
BRODSKO-POSAVSKA ŽUPANIJA
          OPĆINA GUNDINCI
               Općinsko vijeće


KLASA: 024-01/26-02/3
URBROJ: 2178-5-02-26-2
Gundinci, 15. svibnja 2026.g.		      	      
	      	      
Z A P I S N I K 
o radu 8.  sjednice Općinskog vijeća općine Gundinci
održane dana 15. svibnja 2026. godine 

Sjednica Općinskog vijeća Općine Gundinci održana je u vijećnici općine Gundinci, S. Radića 4, dana 15. svibnja 2026. godine u 20,30 sati. Započeto s radom u 20,35 sati. 

Prisutni vijećnici: Marija Kadić, Marijan Pušeljić, Josip Mihić, Marko Vesinger, Ivana Filipović, Ismail Kurtiši, Ivica Karavidović, Mato Užarević.  

Odsutna vijećnica: Tena Mihić – opravdala izostanak.

Ostali nazočni: Ilija Markotić, općinski načelnik općine Gundinci, Ružica Kriko, zapisničar

Marija Kadić - predsjednica Općinskog vijeća - otvaram 8. sjednicu Općinskog vijeća, pozdravljam sve prisutne i utvrđujem da je na sjednici prisutno 8 vijećnika od ukupno 9, dovoljan broj za pravovaljano odlučivanje. 

Za sjednicu predlažem slijedeći
D N E V N I    R E D
1. Aktualni sat
2. Usvajanje zapisnika o radu 7. sjednice Općinskog vijeća Općine Gundinci
3. Prijedlog Odluke o grobljima
4. Prijedlog Odluke o kratkoročnom kreditnom zaduženju Općine Gundinci
5. Pitanja i prijedlozi

Dnevni red je usvojen jednoglasno sa 8 glasova “ZA”.

Ad.1 Aktualni sat

Ilija Markotić – općinski načelnik – zahvaljujem svima na dolasku i u kratkim crtama upoznati ću vas o aktivnostima u općini u proteklom periodu: 
· Zagrebačka ulica – radovi su u punom intenzitetu, izvođaču je u cilju da što prije završi.
· Paketomat GLS-a je postavljen u centru, godišnji iznos zakupnine koju plaćaju općini je 150 eura
· Bilo je puno upita za malu školu i igraonicu, Dječji vrtić Vila Zvončica raditi će malu školu i igraonicu.
· LAG – raspisan je natječaj  na koji ćemo se javiti a vezano za rekonstrukciju zgrade KUD-a koja će se prenamjeniti za vrtić i igraonicu. Vrijednost rekonstrukcije do 80.000,00 eura. Za otprilike godinu dana mogli bi imati vrtić u 
Gundincima.

Ivana Filipović – gdje će KUD?

Ilija Markotić – općinski načelnik – KUD će u prostorije igraonice, samo će se zamijeniti. 

Mato Užarević – mišljenja sam da rekonstrukcija košta puno više od novog. Način je bio samo je trebalo krenuti. I sada je bio izbor samo ga nitko nije htio koristiti. Za mene je to promašaj. 

Ad 2. Usvajanje zapisnika o radu 7. Sjednice Općinskog vijeća Općine Gundinci

Marija Kadić – predsjednica Općinskog vijeća – dajem na usvajanje zapisnik o radu 7. sjednice Općinskog vijeća Općine Gundinci. 

Zapisnik o radu 7. sjednice Općinskog vijeća Općine Gundinci usvojen je jednoglasno sa 8 glasova „ZA“. 

Ad 3. Prijedlog Odluke o grobljima

Marija Kadić – predsjednica Općinskog vijeća – zbog novog Zakona o grobljima morali smo uskladiti naše akte i zato donosimo novu Odluku o grobljima. Ovom odlukom uređuje se upravljanje grobljem i obavljanje komunalne djelatnosti održavanja groblja, a posebno građenje, zatvaranje i stavljanje groblja izvan upotrebe, način i uvjeti upravljanja grobljem, ustupanje grobnih mjesta, grobni očevidnik, radovi na groblju, ukop pokojnika i dr.
Nakon rasprave Općinsko vijeće jednoglasno sa 8 glasova “ZA” donijelo je 

ODLUKU o grobljima

Stupanjem na snagu ove Odluke prestaje važiti Odluka o grobljima od 10. studenog 2009. godine (“Službeni vjesnik Brodsko-posavske županije 16/09).
Ova Odluka stupa na snagu osmog dana od dana objave u „Službenom glasniku Općine Gundinci.“

KLASA: 363-01/26-01/14
URBROJ: 2178-5-02-26-1

Ad 4. Prijedlog Odluke o kratkoročnom kreditnom zaduženju Općine Gundinci

Ilija Markotić – općinski načelnik – od Ministarstva regionalnoga razvoja osigurali smo sufinanciranje projekta rekonstrukcije Zagrebačke ulice u iznosu od 420.000,00 eura. Budući da ukupna vrijednost cijelog projekta iznosi 978.000,00 eura, ova potpora nam je jako važna.  Prva privremena situacija za izvedene radove, iznosi 287.000,00 eura. Taj iznos moramo najprije platiti iz općinskog proračuna, a tek nakon toga možemo predati zahtjev za povrat uplaćenih sredstava. Zato vam predlažem donošenje odluke o kratkoročnom zaduženju u iznosu od 350.000,00 eura s rokom otplate do godinu dana. Tim sredstvima bismo platili prve radove, a kredit ćemo u potpunosti zatvoriti čim nam Ministarstvo vrati naš novac. Radi se o uobičajenom tehničkom premošćivanju do priljeva državnih sredstava.

Nakon rasprave Općinsko vijeće jednoglasno sa 8 glasova “ZA” donijelo je 


ODLUKU 
o kratkoročnom kreditnom zaduženju Općine Gundinci  

Ova Odluka stupa na snagu osmoga dana od dana donošenja, a objaviti će se u Službenom glasniku Općine Gundinci. 

KLASA: 024-01/26-01/2
URBROJ: 2178-5-02-26-1

Ad 5. Pitanja i prijedlozi

Ilija Markotić – općinski načelnik - moram priznati da sam duboko zatečen i pogođen nemilim događajima kojima svjedočimo u našoj općini posljednjih dana.
Ovi događaji nas tjeraju da se ozbiljno zapitamo u kojem smjeru idemo i gdje potencijalno griješimo. Mi smo općina koja se ponosi time što ima najmlađe stanovništvo, a s druge strane, nažalost, držimo neslavno prvo mjesto po broju oboljelih od karcinoma. To je alarmantan podatak koji ne smijemo ignorirati. Naša demografska slika ove godine također opominje – do sada imamo tek sedmero rođenih, dok nas je devetero sugrađana napustilo.
Upravo zbog ove teške situacije, stupio sam u kontakt s gospodinom iz Crvenog križa. Dogovaramo organizaciju niza edukativnih predavanja i preventivnih akcija kako bismo podigli svijest o zdravlju i pomogli našim mještanima.


Josip Mihić - sada je prilika da se web stranica općine sredi i ažurira. Predlažem također da za slijedeću sjednicu pokrenemo raspavu vezano za stanove u vlasništvu općine. Smatram da su stanovi teret za općinu u smislu ulaganja i održavanja. Da li povećati stanarinu ili ići na prodaju.


Ilija Markotić – općinski načelnik – sazvati ću stanare pa vidjeti s njima njihovo mišljenje. 

Mato Užarević – svi smo učestvovali u izgradnji te zgrade i bilo bi dobro sazvati zbog građana. 

Mato Užarević – pričate da će biti asfalt brzo u Zagrebačkoj, čujem da je u susjednu općinu odvezen kamen, mogao se voziti i u našu.

Ilija Markotić – općinski načelnik – ne znam odgovoriti na to pitanje, vađeno je sve i odvezeno kod nas na Jasinje. 

Mato Užarević – dva dopisa predao sam na urudžbeni zapisnik, no do sada nisam dobio odgovor.
Ilija Markotić – općinski načelnik – dobiti ćete odgovor.
Mato Užarević – vezano za kaznu zbog divljeg odlagališta, tko je to platio.

Ilija Markotić – općina je dobila nalog od inspektorice da uredi navedenu površinu, to smo odradili, napravili smo i dobrljenje građevinskog materijala, nije to bila samo sanacija. 

Josip Mihić – da li ima planova kako iskoristiti to zemljište.

Ilija Markotić – plan je da se ide sa solarima na cijeloj parceli.

Josip Mihić – tamo je bio kanal iza tih parcela, čim padne malo kiše to pliva.

Ilija Markotić – općinski načelnik – znam za taj kanal, vidjeti ću sa Hrvatskim vodama da se to izmulji jer je on u njihovoj nadležnosti. 


Rad sjednice predsjednica Općinskog vijeća zaključila je 21,10 sati.

OPĆINA GUNDINCI
OPĆINSKO VIJEĆE

ZAPISNIK VODILA:					                    PREDSJEDNICA
     Ružica Kriko		                                               		OPĆINSKOG VIJEĆA:
								                     Marija Kadić


image1.png




